Diari Oficial de la Generalitat Valenciana


Sumari del DOGV 6462, del 17-02-2011 (2011/1338)

Notificació de la sentència i interlocutòria de rectificació dictades en el judici de divorci contenciós número 10/2010.
------------------------------------------------------------------------------------------------------------------------

### Dades del document

Número de DOGV
:   6462

Data del DOGV
:   17-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/1338


Organisme emissor
:   Jutjat de Violencia Sobre la Dona Número 3 de València

Tipus de document
:   Edicte

Notificació de la sentència i interlocutòria de rectificació dictades en el judici de divorci contenciós número 10/2010. [2011/1338]  
Divorci contenciós 000010/3180 BG  
Demandant: Lila Alejandrina Vélez Jara.  
Procuradora: Eva Domingo Martínez.  
Demandat: Edward Gustavo González Arreaga.  
Mitjançant aquest edicte faig saber:  
Que en les actuacions de divorci contenciós, seguides amb el número 000010/2010, a instàncies de Lila Alejandrina Vélez Jara contra Edward Gustavo González Arreaga, en situació de rebel·lia, en les quals, en data 28 de juny i 8 de setembre de 2010, es va dictar sentència i interlocutòria d'aclariment, respectivament, l'encapçalament i la dispositiva de les quals diuen com segueix:  
«Sentència 34/2010  
Jutgessa que la dicta: Herminia Luisa Rangel Lorente.  
Lloc: València.   
Data: 28 de juny de 2010.  
Part demandant: Lila Alejandrina Vélez Jara.  
Advocat: Diego Garrido Arenas.  
Procuradora: Eva Domingo Martínez.  
Part demandada: Edward Gustavo González Arreaga.  
Objecte del judici: divorcis no consensuats.  
Dispositiva  
Estime la petició formulada per la procuradora Eva Domingo Martínez, en nom i representació de Lila Alenjandrina Vélez Jara contra Edward Gustavo González Arreaga, i declare el divorci d'aquests cònjuges i la dissolució del matrimoni que havien contret. S'estableixen les mesures següents:  
1. Els fills menors d'edat quedaran en companyia i sota la custòdia de Lila Alenjandrina Vélez Jara, si bé la pàtria potestat la continuaran exercint conjuntament ambdós pares.  
2. Es reconeix al progenitor que no conviu habitualment amb els seus fills menors el dret de visitar-los, comunicar-se amb ells i tindre'ls en companyia seua, en els termes i en la forma que acorden ambdós pares, procurant el màxim benefici dels fills; en aquest procediment pertoca establir que el règim de visites a favor del progenitor no custodi es realitze al punt de trobada sota la modalitat de la intervenció.  
Els menors no podran eixir d'Espanya sense el consentiment d'ambdós progenitors o autorització judicial.  
3. En concepte de pensió alimentària, Edward Gustavo González Arreaga abonarà a Lila Alenjandrina Vélez Jara la quantitat de 150 euros mensuals per la seua filla per mesos anticipats, en dotze mensualitats a l'any, i dins dels cinc primers dies de cada mes, en el compte bancari designat per la mare 9971-1582-82-2537373633. Aquesta quantitat s'actualitzarà amb efectes d'1 de gener anualment, d'acord amb la variació experimentada per l'índex de preus al consum, establit per l'Institut Nacional d'Estadística o organisme que el substituïsca. Igualment sufragarà cada progenitor el 50% de les despeses extraordinàries que s'hi produïsquen. Amb això s'entenen les despeses mèdiques o farmacèutiques no cobertes per la Seguretat Social, així com les despeses que generen les activitats extraescolars de la menor que o bé hagen sigut aconsellades per un especialista o bé hagen sigut acordades de mutu acord per ambdós progenitors. Si no hi ha acord entre els progenitors, el qui d'aquests estiga interessat que la menor desenvolupe una activitat concreta l'haurà de sufragar al 100%.  
4. L'habitatge que va ser domicili familiar restarà en ús i gaudi de Lila Alenjandrina Vélez Jora i dels seus fills, així com el parament familiar que hi haja en aquest habitatge.  
5. Es disposa la dissolució de la societat de guanys.  
6. No es fa un pronunciament exprés sobre les costes causades.  
Una vegada que aquesta sentència siga ferma, comuniqueu-ho al registre civil on conste inscrit el matrimoni.  
Mode d'impugnació: mitjançant un recurs d'apel·lació davant l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptadors des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que impugna (article 457.2 LECn).  
El recurs no s'admetrà si quan l'interpose la part no acredita haver consignat a l'entitat Banesto i en el compte de dipòsits i consignacions obert en nom d'aquest Jutjat, amb referència a aquest procediment, la quantitat de cinquanta (50) euros, en concepte de dipòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre); llevat que tinga reconegut el dret a l'assistència jurídica gratuïta.  
Entitat Banesto: compte de dipòsits i consignacions, número de compte 3712/0000/33/0010/10.  
Aquesta és la sentència, que pronuncie, mane i firme».  
«Interlocutòria  
Jutgessa que la dicta: Herminia Luisa Rangel Lorente.  
Lloc: València.  
Data: 8 de setembre de 2010.  
Antecedents de fet:  
Primer. En aquest judici s'ha dictat sentència de divorci de data 28 de juny de 2010.  
Segon. En la resolució a què es fa referència en el punt 3 de la dispositiva de la sentència s'estableix «en concepte de pensió alimentària, Edward Gustavo González abonarà a Lila Alenjandrina Vélez la quantitat de 150 euros mensuals per la seua filla per mesos anticipats [...]»; hi ha una errada, ja que en realitat haguera hagut de dir 200 euros mensuals per cada un dels seus fills.  
Tercer. El procurador el senyor Domingo ha presentat un escrit on sol·licita la rectificació de l'errada assenyalada adés.  
Part dispositiva  
Es rectifica el punt tercer de la dispositiva de la sentència de divorci, de 28 de juny de 2010, en el sentit que on diu 150 euros mensuals per la filla menor, ha de dir 200 euros mensuals per cada un dels seus fills menors, Edward Alejandro i Ashley Naomi. Es manté en els altres extrems el punt 3 de la sentència a què es fa referència.  
Ho disposa i firma el jutge. En done fe.  
Firma del jutge. Firma del secretari».  
I perquè valga de notificació de forma deguda a Edward Gustavo González Arreaga, en parador desconegut, expedisc i firme aquest edicte.  
València, 21 de gener de 2011.- La secretària: Inmaculada García Martínez.